جمهور باشقانی رجب طیب اردوغان تورکیه‌نین آوروپا بیرلیگینه عضولوق موذاکیره لرینین موقتی اولاراق دایاندیریلماسینی نظرده توتان قرارینا سرت رئاکسیا گوستردی.
جمهور باشقانی اردوغان KADEM عدالت و قادین ذیروه سینده ائتدیگی چیخیشیندا آوروپا پارلامنتی‌نین تورکیه‌نین آوروپا بیرلیگی ایله داوام ائتدیردیگی موذاکیره‌لرین موقتی اولا‌راق دایاندیریلماسینی توصیه ائدن قرارینا توخوندو.
جمهور باشقانی آوروپانین قاچقین‌لار موضوع‌سوندا تورکیه‌یه وئردیگی سوزلری یئرینه یئتیرمه‌دیگینی دئدی اگر داها ایره لی گئدرسینیز سرحد قاپیلارینی آچاریق"دئیه آوروپایا خبردارلیق ائتدی.
"ایندی دونیادا میلیون‌لار آیلان اوشاق مرحمت گؤزلییر. اونلارا قارشی آتیلان بیر آددیم بئله یوخ‌دور. تورکیه، آوروپا بیرلیگینه عضو اولسون مو اولماسین می؟ آتیلان آددیم بو. بو مسئله هر فرصتده گوندمه گلیر. پروبلئم‌لرین ماهیتی و بؤیوک‌لوگو ایله موقاییسه ائدیلدیکده، بو موضوع لارین دونیا گوندمینه داخیل ائدیلمه‌لری آراسیندا تأسف کی جدی اویغونسوزلوق موشاهیده اولونور. سوریه،عراق، افغانیستان، لیبی، سوما‌لی کیمی اؤلکه‌لرده یاشانان قارشیدورما‌لار، تطبیق اولونان ظلم، تؤره‌دیلن جینایت‌لر، یالنیز ماراق‌لار و قاچقین تهدیدی اؤلچوسویله دونیانین گوندمینه گلیر. اگر قاچقین پروبلئمی اولماسا، دئمک اولارکی بو اؤلکه‌لردکی اینسانی درام‌لارین دونیادا گوندمه گلمه احتیمالی دا اولماز" دئیه وورغولادی.
"سیز هئچ واخت درست اولمادینیز. اینسان‌لارلا درست رفتار ائتمه دینیز دئین پرزیدنت اردوغان سؤزلرینه بئله داوام ائتدی: آیلان کیمی کؤرپه‌لرین آک دنیزی ساحل‌لرینده اؤلمه‌لرینه بیگانه قالارسینیز، عمران اوشاقلاری سیز گورمه‌دینیز. اما بونو گؤزدن یاییندیرمایین کی، 3 میلیون، 3،5 میلیون قاچقینا ائو صاحب‌لیگی ائدن تورکیه‌دیر. وئردیگینیز سؤزلره صادق قالمادینیز. کاپی کوله سرحد منطقه‌سینه 50 مین قاچقین آخین ائتدیکده فریاد ائتمه‌یه باشلادینیز. گؤره‌سن تورکیه سرحد قاپی‌لارینی آچسا اوندا نه ائدریک دئمه‌یه باشلادینیز. اگر داها ایره لی گئدیرسینیز بو سرحد قاپیلارینی آچاریق. بوش تهدیدلردن نه من آنلارام نه ده بو میللت بونو بیلین" سوزلرینی ایشلتدی.
